આશિષ ચોહાણ(TNN), અમદાવાદઃ શહેરના વાસણા વિસ્તારમાં રહેતા અને વ્યવસાયે જાણીતી ફેશન બ્રાન્ડમાં પ્રોજેક્ટ મેનેજર એવા 38 વર્ષીય રાકેશ વિશ્વકર્માને એક જાગૃત નાગરિક તરીકેની ફરજ બજાવવી ખૂબ મોંઘી પડી ગઈ હતી. શહેર પોલીસ કમિશનર, ચીફ જસ્ટિસ ઓફ ગુજરાત હાઈકોર્ટ અને રાજ્ય માનવાધિકાર પંચમાં રાકેશે કરેલી ફરિયાદ મુજબ ટ્રાફિક પોલીસને રોંગ સાઈડમાં વાહન ન આવવા દેવા માટેનું ધ્યાન રાખવાનું કહેતા પોલીસ જવાનોએ પોતાની ફરજ યોગ્ય રીતે બજાવવાની જગ્યાએ યુવાનને જ લોકઅપમાં પૂરી ઢોર માર માર્યો હતો. જેના કારણે યુવાનને વી.એસ. હોસ્પિટલમાં દાખલ કરવો પડ્યો હતો.